Diari Oficial de la Generalitat Valenciana


Sumari del DOGV 9743, del 12-12-2023 (2023/11713)

RESOLUCIÓ de 20 de novembre de 2023, de la Direcció General de Formació Professional, per la qual es resol la convocatòria d'assignacions econòmiques extraordinàries per a la creació d'aules indústria 5.0 en els centres docents de titularitat pública de la Generalitat mitjançant fons MRR, en l'exercici 2023, dins del Pla de recuperació, transformació i resiliència, finançat per la Unió Europea-Next Generation EU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9743

Data del DOGV
:   12-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11410


Data del document
:   20-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 20 de novembre de 2023, de la Direcció General de Formació Professional, per la qual es resol la convocatòria d'assignacions econòmiques extraordinàries per a la creació d'aules indústria 5.0 en els centres docents de titularitat pública de la Generalitat mitjançant fons MRR, en l'exercici 2023, dins del Pla de recuperació, transformació i resiliència, finançat per la Unió Europea-Next Generation EU. [2023/11129]  
  
  
A l'empara de la Resolució de 29 de maig de 2023, de la Conselleria d'Educació, Cultura i Esport, per la qual es convoca la sol·licitud d'assignacions econòmiques extraordinàries per a la creació d'aules indústria 5.0 en els centres docents de titularitat pública de la Generalitat mitjançant fons MRR, en l'exercici 2023, dins del Pla de recuperació, transformació i resiliència, finançat per la Unió Europea-Next Generation EU (DOGV 9609 / 02.06.2023).  
Complits els tràmits establits en aquesta resolució, verificats els requisits dels centres sol·licitants, examinada i baremada la documentació per la Comissió de valoració en sessió de 17 de juliol de 2023.  
  
I en virtut del que es disposa en els apartats nové i dotzé de la convocatòria de delegació de facultats per a resoldre la convocatòria i concedir les assignacions econòmiques, resolc:  
  
Primer  
Assignar a cadascun dels 43 centres públics que figuren en l'annex I d'aquesta resolució les quantitats que s'indiquen, i que s'abonaran amb caràcter de despesa extraordinària de funcionament, a càrrec del capítol 2 del programa 64.32.17.0160.998.87 dels Pressupostos de la Generalitat de l'any 2023, per un import total de 300.000 euros.  
  
Segon  
Denegar la sol·licitud presentada als 3 centres que figuren en l'annex II d'aquesta resolució, pels motius que s'indiquen en aquest.  
  
Tercer  
El lliurament de l'assignació econòmica es realitzarà mitjançant transferència bancària al centre docent per mitjà d'ordre de pagament en ferm, a proposta de la Conselleria d'Educació, Universitats i Ocupació, a càrrec del pressupost anual de l'exercici 2023, conforme a l'apartat desé de la convocatòria.  
  
Quart  
La present resolució produirà efectes a partir de l'endemà de publicar-se en el Diari Oficial de la Generalitat Valenciana.  
  
València, 20 de novembre de 2023.- La directora general de Formació Professional: Marta Armendia Santos.